آمبولانس قضاسیندا اردبیللی یازیچی جانینی الدن وئردی
چوخ تاسفله یاییلان خبر اساسیندا، اردبیللی یازیچی «لطفالله شیرینزبان» خرداد آیینین ۱۴ینده اردبیلدن تهرانا گلرکن زنجان اطرافیندا ماشین قضاسی نتیجهسینده جانینی الدن وئرمیشدی. اردبیلین علوی خستهخاناسیندا پرستار صفتینده ایشلهین یازیچی بیر خستهنی آمبولانسلا تهرانین امام خمینی خستهخانسینا چاتدیرماق ماموریتیندهایمیش.
«لطفالله شیرینزبان» ۱۳۴۵نجی ایل دونیایا گؤز آچمیش، فارس و آذربایجان تورکجهسینده داستانلار موللیفیدیر. آنا دیلینده «قهوهخانا ناغیللاری»، «قوردون یادیگاری» و «بیر گؤل ایکی بالیق» آدلاریندا اوچ کیتابی یاییلیبدیر. بوندان علاوه ۱۰ جیلددن آرتیق فارس دیلینده یادداشت و داستان احتوا ائدن کیتابلارین موللیفیدیر. او جوملهدن: حکایات کهن، عشق و جنون، پوستین گرگ، داستان مقداد، بخوریم و بکوبیم، و دیگر هیچ، موسرخه، جنگل سبز، لطف پروردگار، مرگ عشق، عشقولانه پهلوان اکبر، سالاد کلمات و ….
«ایشیق» – آذربایجان ادبیات و اینجه صنعت سایتی بو ایتگیایله باغلی «شیرینزبان» عائیلهسینه و یازیچینین دوست و تانیشلارینا باشینیز ساغ اولسون دئییر و مرحومون خاطیرهسینی عزیزلهییر.
«ایشیق» – آذربایجان ادبیات و اینجه صنعت سایتی
۱۵/۳/۱۳۹۶
azb_Arab azb_Arab azb_Arab azb_Arab azb_Arab unk